Korokoi

Korokoi (Elatobia fuliginosella) on aitokoihin lukeutuva pieni perhoslaji.

 Koko ja ulkonäkö 
Yksivärisen harmaanruskea perhonen, jonka siipiväli on 12–22 mm. Siivet ovat pitkänomaiset, noin neljä kertaa leveyttään pitemmät, ja niissä siipisuomut ovat kärjestään tummanruskeat, tyvestä vaaleammat. Takasiivet ovat kiiltävät ja violetinharmaat. Pään ja huulirihmojen karvamaiset suomut ovat tummanruskeita, mutta kärjestään vaaleita.http://www.artfakta.se/Artfaktablad/Elatobia_Fuliginosella_102431.pdfhttp://www2.nrm.se/en/svenska_fjarilar/e/elatobia_fuliginosella.htmlNationalnyckeln till Sveriges flora och fauna: Fjärilar: Käkmalar–säckspinnare.  s. 456–457

 Levinneisyys ja lentoaika 
Perhosen levinneisyys Euroopassa keskittyy Pohjoismaihin, etelämpänä sitä tavataan vain paikoin. Sitä tavataan paikoittain Norjasta ja Ruotsista sekä laajemmalti Suomen länsiosista. Idässä levinneisyys jatkuu Pohjois-Aasian poikki Pohjois-Amerikkaan. Esiintymiä on myös Pohjois-Afrikassa. Lentoaika on kesäkuun lopulta elokuun alkuun.http://www.insects.fi/Lepidoptera/Tineidae/Elatobia/fuliginosella/Elatobia%20fuliginosella.htm

 Elinympäristö ja elintavat 
Korokoi elää vanhoissa kuivissa metsissä. Se vaatii elinpaikaltaan pystyynkuolleita mäntyjä, joiden kaarna on osittain irronnut. Perhonen elää puunrungoilla ja lentää lämpiminä öinä niiden tuntumassa piilotellen muutoin kaarnanraoissa. Se myös tulee valolle.

Toukka elää keväällä Strongylogaster lineata -sahapistiäisen mäntyyn kaivertamissa käytävissä syöden niistä löytyviä hyönteisten jäänteitä sekä muuta orgaanista jätettä. Toukkien tiedetään syövän myös oman lajinsa yksilöitä.

Suomen kansallisessa uhanalaisarvioinnissa vuodelta 2010 korokoi on luokiteltu vaarantuneeksi (VU)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. Vaarantuneeksi se on luokiteltu myös Ruotsissa.http://www.artfakta.se/SpeciesFact.aspx?TaxonId=102431 Norjassa se on silmälläpidettävä (NT)http://www.artsportalen.artsdatabanken.no/Rodliste2010/Vurdering/Elatobia+fuliginosella/30034 .

 Ravintokasvi 
Toukka elää männyllä syöden orgaanista jätettä.

 Lähteet 

 Aiheesta muualla 
 Bestimmungshilfe des Lepiforums 

Luokka:Aitokoit